Diari Oficial de la Generalitat Valenciana


Sumari del DOGV 5599, del 14-09-2007 (2007/11043)

Informació pública de la modificació del projecte d'urbanització i la memòria de retaxació de càrregues d'urbanització del sector residencial R-3 Palasiet.
-----------------------------------------------------------------------------------------------------------------------------------------------------------

### Dades del document

Número de DOGV
:   5599

Data del DOGV
:   14-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11806


Data del document
:   29-08-2007

Organisme emissor
:   Ajuntament de Xàtiva

Tipus de document
:   Informació Pública

Descriptors 

:   * Xàtiva
    * pla d'urbanisme
    * administració local

Informació pública de la modificació del projecte d'urbanització i la memòria de retaxació de càrregues d'urbanització del sector residencial R-3 Palasiet. [2007/11286]  
Vist l'acord de la Junta de Govern Local, de data 20 d'agost de 2007, sobre la informació pública de la modificació del projecte d'urbanització i retaxació de càrregues d'urbanització del sector residencial R-3 Palasiet.  
Vistos els antecedents de l'expedient, instruït sobre la proposta de Programa d'Actuació Integrada de la Unitat d'Execució del Sector Residencial R-3 El Palasiet, per gestió indirecta, promoguda per la mercantil Llanera, SL, agent urbanitzador de l'esmentat sector, d'acord amb l'adjudicació aprovada per acord plenari de 8 de novembre de 2001.  
Vist que per acord del Ple, de data 2 de novembre de 2004, va ser aprovat definitivament el projecte de reparcel·lació de la dita unitat d'execució, acord ferm en via administrativa i que es va publicar en el Butlletí Oficial de la Província de València de data 2 de març de 2005.  
Per acord plenari de 7 d'abril de 2005 es va aprovar la cessió de la condició d'agent urbanitzador del sector, de Llanera, SL, a Llanera Urbanismo e Inmobiliaria, SL.  
Vist que, la mercantil adjudicatària del programa ha presentat un escrit per a la tramitació d'expedient de retaxació de càrregues, al qual acompanyen el projecte d'urbanització modificat i la memòria justificativa de retaxació de càrregues d'urbanització, de conformitat amb l'article 67.3 de la Llei 6/1994, de 15 de novembre, Reguladora de l'Activitat Urbanística, normativa d'aplicació en el present cas. L'import total de les càrregues d'urbanització, IVA inclòs, que resulta de la modificació, puja a la quantitat de 29.089.283,43 €.  
Atés el que disposa l'esmentat article 67.3 de la Llei 6/1994, Llei Reguladora de l'Activitat Urbanística, en què s'establix que amb motiu de l'aprovació del projecte d'urbanització o dels seus reformats es podrà modificar la previsió inicial de càrregues estimada anteriorment en el programa, sempre que la variació obeïsca a causes objectives la previsió de la qual no haguera sigut possible per a l'urbanitzador en comprometre's a executar l'actuació. La retaxació de càrregues no podrà suposar modificació o increment en la part d'estes corresponent al benefici empresarial de l'urbanitzador per la promoció de l'actuació.   
El projecte d'urbanització modificat i la proposta de retaxació de càrregues se sotmet a informació pública durant el termini d'un mes comptat des de la publicació del present edicte en el Diari Oficial de la Comunitat Valenciana, i simultàniament en un diari d'informació general editat a la Comunitat, durant el qual, es podran formular al·legacions, com també es podrà consultar en este ajuntament, les actuacions que es deriven de la documentació indicada.  
Xàtiva, 29 d'agost de 2007.- L'alcalde: Alfonso Rus Terol.